অক্ষরকে কেন ভাইস ক্যাপ্টেন করা হল? কী বললেন আগরকর

ওয়েব ডেস্ক : ২০২৬ সালে বসতে চলেছে টি২০ বিশ্বকাপের (T20 World Cup 2026) আসর। ভারত ও শ্রীলঙ্কায় আয়োজিত হবে এই টুর্নামেন্ট। তার জন্য শনিবার ভারতের দল ঘোষণা করল বিসিসিআই (BCCI)। তবে এই দল থেকে বাদ পড়েছেন শুভমন গিল (Shubman Gill)। তার জায়গায় অক্ষর প্যাটেলকে (Axar Patel) দলের ভাইস ক্যাপ্টেন হিসেবে ঘোষণা করা হয়েছে। কিন্তু ভারতের স্পিনার-অলরাউন্ডারকে কেন সহ অধিনায়ক করা হল? তা নিয়ে প্রশ্ন উঠেছে। তবে এনিয়ে মুখ খুলেছেন প্রধান নির্বাচক অজিত আগরকর (Ajit Agarkar)।

তিনি বলেছেন, ‘শুভমনই ছিলেন ভারতীয় টি২০ দলের অধিনায়ক। যেহেতু তিনি এখন দলে নেই, তাই কাউকে এই দায়িত্ব পালন করতেই হতো। আগে শুভমন শুধু টেস্ট ক্রিকেট ও টি২০ ক্রিকেট খেলছিলেন, টি২০তে অংশগ্রহণ করছিলেন না। ফলে সেই সময় ভারতের টি২০ দলের অধিনায়ক ছিলেন অক্ষর। তাই বিশ্বকাপে তাঁকেই দায়িত্ব দেওয়া হয়েছে।’

আরও খবর : প্রোটিয়াদের বিরুদ্ধে সফলতম ব্যাটারকে কী পুরস্কার দিল BCCI?

অন্যদিকে গত মরশুমে আইপিএল-এ দিল্লি ক্যাপিটালস-এর দায়িত্ব সামলেছিলেন অক্ষর (Axar Patel) । কে এল রাহুলকে বাদ দিয়ে ভারতের স্পিনার-অলরাউন্ডারের উপর ভরসা দেখিয়েছিলেন দিল্লির টিম ম্যানেজমেন্ট। এমনকি ঘরোয়া ক্রিকেটেও গুজরাটকে নেতৃত্ব দিয়েছেন অক্ষর।

অন্যদিকে, চোট সারিয়ে সবে দলে ফিরেছেন হার্দিক পাণ্ডিয়া। জশপ্রীত বুমরার ক্ষেত্রে ওয়ার্ক লোড বড় বিষয় হয়ে দাঁড়াতে পারে। ফলে অভিজ্ঞ অক্ষরকেই বিশ্বকাপে সূর্যের ডেপুটি হিসেবে বেছে নিয়েছে ভারতীয় ক্রিকেট বোর্ড। তবে এ নিয়ে নানা প্রতিক্রিয়া দিচ্ছেন ক্রিকেট ভক্তরা। তবে সব থেকে আসল বিষয় হল, অধিনায়ক সূর্যকুমার যাদব ও সহ অধিনায়ক অক্ষর প্যাটেলের নেতৃত্বে ভারত কেমন পারফর্ম করে, সেটা দেখার।